Rettens dom (Femte Afdeling) af 15. juli 2015 – Spanien mod Kommissionen

(Sag T-561/13)

»EUGFL — Garantisektionen — EGFL og ELFUL — udgifter, som er udelukket fra finansiering — program for udvikling af landdistrikterne for Galicien (2007-2013) — støtte til udvikling af landdistrikterne — kompensationen for naturlige ulemper — udgifter afholdt af Spanien — kontrol på stedet — forpligtelsen til optælling af dyr — artikel 10, stk. 2 og 4, og artikel 14, stk. 2, i forordning (EF) nr. 1975/2006 — artikel 35, stk. 1, i forordning (EF) nr. 796/2004 — proceduren for afsigelse af udeblivelsesdom«

1. Retslig procedure — formaliteten — behandling efter de gældende regler på tidspunktet for stævningens indgivelse (Rettens procesreglement, art. 122, stk. 1) (jf. præmis 24)

2. Retslig procedure — søgsmål for Retten — behandling som udeblivelsessag — pligt for Retten til at afsige dom efter sagsøgerens påstand — foreligger ikke — pligt for Retten til at afholde et retsmøde — foreligger ikke (Rettens procesreglement, art. 122) (jf. præmis 26)

3. Landbrug — fælles landbrugspolitik — finansiering fra EGFL og ELFUL — tildeling af støtte og præmier — medlemsstaternes forpligtelse til at indføre et effektivt system med administrativ kontrol og kontrol på stedet — krav om optælling af dyr — bedrift, der modtager arealstøtte — ingen betydning (Kommissionens forordning nr. 796/2004, art. 28, stk. 1, og nr. 1975/2006, art. 10 og 12-14) (jf. præmis 40, 43, 46, 48, 58, 60, 61, 67, 68 og 89)

4. Institutionernes retsakter — forordninger — forordning, der foreskriver specifikke kontrolforanstaltninger — medlemsstaternes manglende skønsbeføjelse — undladelse af gennemførelse — berettigelse — et andet kontrolsystems bedre effektivitet — ikke tilladt (Kommissionens forordning nr. 1975/2006, art. 10, stk. 4, og art. 14, stk. 2) (jf. præmis 66 og 91)

5. Landbrug — fælles landbrugspolitik — finansiering fra EGFL og ELFUL — tildeling af støtte og præmier — medlemsstaternes forpligtelse til at indføre et effektivt system med administrativ kontrol og kontrol på stedet — krav om optælling af dyr — anvendelse af kontroller udelukkende på de bedrifter, der modtager støtte pr. anmeldt dyr, og ikke bedrifter, der modtager arealstøtte — ikke tilladt — tilsidesættelse af ligebehandlingsprincippet (Den Europæiske Unions charter om grundlæggende rettigheder, art. 21; Kommissionens forordning nr. 796/2004, art. 35, stk. 1, og nr. 1975/2006, art. 10, stk. 4, og art. 14, stk. 2) (jf. præmis 74, 83 og 84)

6. Landbrug — fælles landbrugspolitik — finansiering fra EGFL og ELFUL — tildeling af støtte og præmier — medlemsstaternes forpligtelse til at indføre et effektivt system med administrativ kontrol og kontrol på stedet — medlemsstaternes forpligtelse til at indføre et effektivt system med administrativ kontrol og kontrol på stedet — krav om optælling af dyr — de to kontrolsystemers selvstændige karakter (Kommissionens forordning nr. 1082/2003, art. 2, stk. 2, og nr. 1975/2006, art. 14, stk. 2) (jf. præmis 102)

Angående

Påstand om delvis annullation af Kommissionens gennemførelsesafgørelse 2013/433/EU af 13. august 2013 om udelukkelse fra EU-finansiering af visse udgifter, som medlemsstaterne har afholdt for Den Europæiske Udviklings- og Garantifond for Landbruget (EUGFL), Garantisektionen, Den Europæiske Garantifond for Landbruget (EGFL) og Den Europæiske Landbrugsfond for Udvikling af Landdistrikterne (ELFUL) (EUT L 219, s. 49), for så vidt som den vedrører udgifter, som Kongeriget Spanien har afholdt med et beløb på 757968,97 EUR.

Konklusion

1) Europa-Kommissionen frifindes.